На основу члана 124. Закона о социјалној заштити („Службени гласник РС“, број 24/11), члана 18. став 1. Закона о јавним службама („Службени гласник РС“, број 42/91, 71/94, 79/05- др. закон, 81/05- испр. др. закона, 83/05-испр. др. закона и 83/14 -др. закон), члана 32.став 1. тачка 9. Закона о локалној самоуправи („Службени гласник РС“, број 129/07, 83/14-др.закон и 101/16-др.закон), члана 41. став 1. тачка 10. и 138. Статута Општине Владичин Хан („Службени гласник Пчињског округа“, број 21/08, 8/09 и „Службени гласник града Врања“ број 11/13, 5/17 и 14/17) и члана 128. Пословника Скупштине општине Владичин Хан („Службени гласник Града Врања број 12/14-пречићени текст, 22/15 и 43/16), Скупштина општине Владичин Хан на седници одржаној 09.07.2017. године, донела је

**Р Е Ш Е Њ Е**

**О ИМЕНОВАЊУ ДИРЕКТОРА**

**ЦЕНТРА ЗА СОЦИЈАЛНИ РАД ВЛАДИЧИН ХАН**

**I**

**Љубиша Мијајловић**, дипломирани економиста из Владичиног Хана именује се за директора Центра за социјални рад у Владичином Хану, на период од 4 године.

**II**

Решење ступа на снагу даном доношења.

**III**

Решење објавити у „Службеном гласнику Града Врања“.

**О б р а з л о ж е њ е**

Правни основ за доношење овог решења садржан је у члану 124. Закона о социјалној заштити („Службени гласник РС“, број 24/11), члана 18. став 1. Закона о јавним службама („Службени гласник РС“, број 42/91, 71/94, 79/05- др. закон, 81/05- испр. др. закона, 83/05-испр. др. закона и 83/14 -др. закон), члана 32.став 1. тачка 9. Закона о локалној самоуправи („Службени гласник РС“, број 129/07, 83/14-др.закон и 101/16-др.закон), члана 41. став 1. тачка 10. и 138. Статута Општине Владичин Хан („Службени гласник Пчињског округа“, број 21/08, 8/09 и „Службени гласник града Врања“ број 11/13, 5/17 и 14/17) и члана 128. Пословника Скупштине општине Владичин Хан („Службени гласник Града Врања број 12/14-пречишћени текст, 22/15 и 43/16).

Чланом 124. Закона о социјалној заштити („Службени гласник РС“, број 24/11) прописан је начин именовања директора Центра за социјални рад, односно ко може бити именован за директора Центра за социјални рад, да мандат директора траје 4 године, да га именује надлежни орган јединице локалне самоуправе на основу конкурса, по прибављеном мишљењу Управног одбора Центра за социјални рад, да конкурс расписује Управни одбор Центра за социјални рад који и спроводи изборни поступак.

Оснивач именује директора Центра за социјални рад уз претходно прибављену сагласност Министарства за рад, запошљавање, борачка и социјална питања на период од 4 године сагласно члану 124. став 8. Закона о социјалној заштити.

С обзиром да је спроведен конкурс за директора, те да је добијена сагласност број 119-01-212/2016-09 од 30.05.2017. године, Министарства за рад запошљавање, борачка и социјална питања за именовање директора Центра за социјални рад Владичин Хан Љубише Мијајловића, дип.економисте из Владичиног Хана, то се предлаже доношење овог решења, а имајући у виду горе цитиране одредбе и надлежности Скупштине Општине регулисане чланом 32. став 1. тачка 9. Закона о локалној самоуправи и члана 41. став 1. тачка 10. и члана 138. Статута општине Владичин Хан.

Из напред наведеног одлучено је као у изреци решења.

**Поука о правном средству:** Против овог решења може се покренути спор пред Вишим судом у Врању у року од 30 дана од дана достављања решења.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-115/6/17-IV/04**

**ПРЕДСЕДНИЦА,**

**Данијела Поповић**